David Copperfield (illyuzionist)

David Seth Kotkin (1956-yil 16-sentyabrda tugʻilgan) – professional sifatida David Copperfield nomi bilan tanilgan, amerikalik illyuzionist. U Forbes tomonidan tarixdagi eng serdaromad illyuzionist sifatida tasvirlangan„Houdini in the Desert“. Forbes.com. May 8, 2006.

Copperfieldning televizion das 38 ta Emmy mukofotiga nomzod boʻlib, 21 tasida gʻolib boʻlgan. Hikoya va illyuziya uygʻunligi bilan mashhur boʻlgan uning 40 yildan ortiq davom etgan faoliyatidagi chiqishlari Copperfieldga 11 marta Guinness rekordlar kitobiga kirish imkoniGuinness World Records 2006, p. 197 va Hollywood shon-shuhrat xiyobonidagi yulduz, shuningdek Fransiya hukumati tomonidan ritsarlik unvoni kabi yutuqlarni olib kelgan„Reappearing Act: Inside The Multimillion Dollar World Of Illusionist David Copperfield“. Forbes.com. September 5, 2013. U AQSh Kongressi kutubxonasi tomonidan „Tirik afsona“ deya eʼtirof etilgan.

Learjet samolyotining yoʻqolishi (1981), Ozodlik haykalining yoʻqolishi va qayta paydo boʻlishi (1983), Katta Kanyon ustidan uchish (1984), Buyuk Xitoy devori boʻylab yurish (1986), Alkatraz qamoqxonasidan qochish (1987), Orient Express restoran avtomobilining yoʻqolishi (1991) va oʻzining sahnada bir necha daqiqa uchib yurishi (1992) uning mashhur illyuziyalari hisoblanadi.

2006-yil holatiga koʻra, Copperfield 33 million chipta sotgan va 4 milliard AQSh dollaridan ortiq daromad qilgan. 2015-yilda Forbes jurnali uning oldingi 12 oydagi daromadini 63 million dollar deb eʼlon qilgan va Copperfieldni dunyodagi eng koʻp maosh oluvchi mashhurlar roʻyxatida 20-oʻringa qoʻygan.

2006-yilda u Bagama orollarida 11 ta kurort orollarini sotib olgan va ularni Musha Cay va Copperfield koʻrfazi orollari deb nomlagan.

 Yoshligi va taʼlimi 
Copperfield David Seth Kotkin Nyu-Jersi shtatining Metuchen shahrida tugʻilganWitchel, Alex (November 24, 1996). „A Maestro of the Magic Arts Returns to His Roots“. The New York Times. Retrieved on December 6, 2007. „David Seth Kotkin was born in Metuchen, N. J., 40 years ago; David Copperfield was born when David Kotkin turned 18, at the suggestion of the wife of a New York Post reporter. Which is why his passport reads David Kotkin, a k a David Copperfield.“, ota-onasi yahudiy boʻlib, onasi Rebecca Kotkin (qizlik familiyasi: Gispan; 1924–2008) sugʻurta adjasteri boʻlib ishlagan, otasi Hyman Kotkin (1922–2006) esa Nyu-Jersi shtatining Warren shahridagi Korby’s deb nomlangan erkaklar kiyimlari uchun furnituralar sotadigan doʻkonga egalik qilgan va boshqargan. Copperfieldning onasi Quddusda tugʻilgan, otasi va buvisi esa Ukraina SSSRning (hozirgi Ukraina) yahudiy emigrantlari boʻlganIke Hughes (2006). „David Copperfield has made a career out of dazzling people“. Lansing State Journal. Retrieved on September 22, 2008. „His dad, who managed a menʼs clothing store, was the son of Russian immigrants. His mom was born in Jerusalem; both wanted him to go to college and into a profession.“David Copperfield Bio (Biography) . / Celebrity Gossip (September 16, 1956). Retrieved on February 15, 2012.. Copperfield 1974-yilda Metuchen yuqori maktabini tamomlagan.

Copperfield sakkiz yoshida oʻzining Jerry Mahoney nomli qoʻgʻirchogʻi bilan ventrilokist sifatida faoliyatini boshlagan. 10 yoshida u oʻz mahallasida „Sehrgar bolakay Davino“ nomi ostida sehrgarlik bilan shugʻullana boshlaydi va 12 yoshida Amerika sehrgarlari jamiyatiga qabul qilingan eng yosh odamga aylandi. Uyatchan, yosh Copperfield sehrga moslashish usuli sifatida va keyinchalik ayollar bilan tanishish vositasi sifatida qaraydi. Bolaligida u Nyu-Jersi shtatining Warren shahridagi kunduzgi Camp Harmony lageriga qatnaydi va u yerda sehr hamda ventrilokizm bilan shugʻullana boshlaydi, bu tajriba Copperfieldga ijodiy uslubining kelib chiqishiga yordam beradi. Copperfield lagerni shunday taʼriflaydi: „Camp Harmonyda biz hindular tomonidan oʻgʻirlab ketilgan yoʻlboshchini qidirish uchun ikki hafta vaqt sarfladik. Bu shunchaki oʻyin edi, lekin men uning ichida yashadim. Mening butun hayotim uch yoki toʻrt yoshligimda borgan oʻsha lager tajribasiga borib taqaladi“. Oʻsmirlik chogʻida u Broadwayga borishga qiziqib qoladi va tez-tez, yashirincha shoularga, ayniqsa Stephen Sondheim yoki Bob Fossening musiqiy asarlarini tinglash uchun boradi. 16 yoshida Copperfield Nyu-York universitetida sehrgarlik kursida dars bergan.

 Faoliyati va biznes qiziqishlari 
18 yoshida Copperfield Nyu-Yorkdagi Iyezuitga asoslangan Fordham universitetiga oʻqishga kiradi, ammo birinchi kursning uchinchi haftasi oʻtgach, u Chikagoga „The Magic Man“ musiqiy filmida bosh rolni ijro etish uchun ketadi. Oʻsha paytda u Charles Dickens romanidan olingan David Copperfield taxallusini oladi, unga nomning jarangdorligi yoqib qolgan edi. Copperfield qoʻshiq kuyladi, raqsga tushdi va shouda aksariyat haqiqiy illyuziyalarni yaratdi. „The Magic Man“ Chikago tarixidagi eng uzoq davom etgan musiqiy filmga aylanadi.

19 yoshida Copperfield Gavayi orolidagi Gonolulu shahrida joylashgan Pagoda mehmonxonasida ovoz va yorugʻlik boʻyicha dizayner Willy Martin yordamida birinchi „David Copperfield sehri“ namoyishini yaratdi va uni bir necha oy davomida taqdim etdiDavid Copperfield Bio from A&E.

thumb|180px|1977-yilgi maxsus ABC uchun chiqish

Copperfieldning televideniyedagi faoliyati uni Broadway shoulari va televizion maxsus das prodyuseri Joseph Cates tomonidan kashf etilganidan soʻng boshlangan. Cates 1977-yilda ABC uchun Copperfield tomonidan uyushtirilgan „The Magic of ABC“ deb nomlangan maxsus sehrli namoyishni, shuningdek, 1978– va 2001-yillar oraligʻida CBS telekanalida efirga uzatilgan bir nechta „The Magic of David Copperfield“ maxsus namoyishlarini ishlab chiqadi. 1977-yil 7-sentyabrdan 2001-yil 3-aprelgacha Copperfield ishtirokida 18 ta maxsus televideniya namoyishlari va 2 ta hujjatli film namoyish etilgan.

Copperfield, shuningdek, 1980-yilgi "Terror Train" qoʻrqinchli filmida Sehrgar obrazini oʻynagan va 1994-yilda „Prêt-a-Porter“ filmida nomaʼlum koʻrinishga ega boʻlgan. Uning ommaviy axborot vositalarida chiqishlarining aksariyati televizion maxsus koʻrsatuvlar va telekoʻrsatuvlarga mehmon sifatida taklif etilishi orqali boʻlgan.

Copperfieldning eng mashhur illyuziyalaridan biri 1983-yil 8-aprelda televideniyeda yuz beradi: 20 nafar sayyohdan iborat koʻngilli auditoriya Ozodlik orolining yopiq tomosha maydonida qurilgan ikkita yon tomondagi ustunlarga bogʻlangan ulkan parda oldida oʻtirishadi. Copperfield Jim SteinmeyerBiography. jimsteinmeyer.com va Don Wayne yordamida pardani bir necha soniyadan soʻng qayta tushirishdan oldin Ozodlik haykali oʻrni boʻsh boʻlganini koʻrsatadi. Illyuziyani yuqoridan koʻrsatib berish uchun vertolyot tepadan uchib oʻtadi va haykal gʻoyib boʻladi, faqat uni oʻrab turgan yorugʻlik doirasi hali ham mavjud va koʻrinib turardi. Haykalni qaytadan paydo qilishdan oldin, Copperfield kamera oldida nima uchun bu illyuziyani amalga oshirmoqchi ekanligini tushuntiradi. U odamlarning bugungi kunda erkinlik boʻlmaganida dunyo qanday boʻlishini va biz foydalanadigan huquqlarsiz dunyo qanday koʻrinishga kelishini tasavvur qilishlarini xohlaydi. Shundan soʻng Copperfield haykalni qaytarib paydo qiladi va „ajdodlarimiz huquq va erkinliklardan bahramand boʻla olmadi, biroq biz ham, farzandlarimiz ham bahramand boʻlamiz“ degan xayolga barham beradi. Haykalning gʻoyib boʻlishi ham, qayta paydo boʻlishi ham kamera hiylalari yoʻqligini koʻrsatish uchun uzoq vaqt davomida suratga olinganDavid Copperfield – Vanishing the Statue of Liberty. YouTube (December 1, 2010). Retrieved on 2018-02-02.Jory, Tom (April 8, 1983) David Copperfield and the vanishing Miss Liberty. Associated Press via Kingman Daily Miner. Bu illyuziya „The Americans“ seriyalarining toʻrtinchi faslida, „The Magic of David Copperfield V: The Statue of Liberty Disappears“ deb nomlangan epizodda va 2019-yilda HBO telekanalining „Liberty: Mother of Exiles“ hujjatli filmida aks etgan.

1986-yilda Copperfield ayolni arralash klassik illyuziyasining yangi variantini taqdim etadi. Copperfieldning „Death Saw“ („Oʻlim arrasi“) illyuziyasi notoʻgʻri texnik uslub deya tanqid etiladi, u yuqoridan tushgan katta aylanuvchi arra bilan yordamchini emas, balki oʻzini arralaydi.Tanqidlarga qaramay Copperfieldning „Death Saw“ shousi uning eng mashhur illyuziyalaridan biriga aylanadi.

1996-yilda Francis Ford Coppola, David Ives va Eiko Ishioka bilan hamkorlikda Copperfieldning Broadwaydagi „Dreams & Nightmares“ shousi Martin Beck teatrida boʻlib oʻtadi va Nyu-Yorkdagi kassa rekordlarini yangilaydi. Variety jurnalida sharhlovchi Greg Evans oʻtkazilgan shouga shunday taʼrif berdi: "Oʻzining telekoʻrsatuvlarida kamdan-kam uchraydigan yoqimli, kamtarona xulq-atvori bilan Copperfield tomoshabinlarni deyarli ikki soatlik aqldan ozdiradigan illyuziyalar orqali hayratlantirdi. U gʻoyib boʻladi va yana paydo boʻladi, ikkiga boʻlinadi, tomoshabinlarni gʻoyib qiladi va boshqalarni uchiradi. Copperfield shousini oʻz uchishlari bilan choʻqqiga olib chiqdi va buning uchun u 7 yil tayyorlandi, bu mantiqqa ham, vizual dalillarga ham toʻsqinlik qiladi, ehtimol u oʻz sirlarini Peter Panning kelajakdagi spektakllariga sotish orqali nafaqaga chiqishi mumkinEvans, Greg – „David Copperfield: Dreams & Nightmares“. Variety, December 5, 1996.".

Shuningdek, 1996-yilda Copperfield Dean Koontz, Joyce Carol Oates, Ray Bradbury va boshqalar bilan „David Copperfield’s Tales of the Impossible“ asarini yaratish uchun hamkorlik olib bordi. Ikkinchi kitob „David Copperfield’s Beyond Imagination“ nomi bilan 1997-yilda nashr etilgan.

thumb|left|upright|Copperfield 2000-yilda

2001-yil may oyida Copperfield UNICEF tadbiri uchun Oq uyga tashrif buyurgan mehmonlarni qoʻshiqchi va aktrisa Jennifer Lopezni tik turgan holda olti boʻlakka boʻlgan yangi illyuziyasini ijro etish orqali kutib oladi"Diva Dissection", People, June 25, 2001. Bu illyuziyani u aktrisa Catherine Bach haqidagi ilk telekoʻrsatuvlaridan birida ijro etgan va hech qachon sahna yoki telekoʻrsatuvlarida, omma oldida namoyish etmagan.

2002-yilda u A&Ening „Biography“ kanalida bir soatlik biografik maxsus koʻrsatuvning asosiy mavzusi etib tanlangan.

2009-yil 5-aprelda Copperfield bir muncha vaqt oʻzining birinchi jonli televizion chiqishini oʻtkazadi, u 44-Country Music Academy Awards marosimida tomoshabinlarni ikkita illyuziya bilan xursand qiladi. Birinchi, u qoʻshiqchi Taylor Swiftni shiftdan tushirib, shaffof tomoni boʻsh koʻrinadigan lift ichida paydo qiladi; keyin u oʻzining „mutlaqo imkonsiz“ illyuziyasida ayolni ikkiga boʻlib koʻradi44th Annual Academy of Country Music Awards (2009 TV Special) Trivia. IMDb.com..

2009-yil 7-mayda Copperfield Michael Jackson bilan pul masalasidagi kelishmovchilikdan soʻng O2 Arenadagi Jacksonning rezidensiyasidan chiqarib tashlanadi. U har bir shou uchun 1 million dollar (666 ming funt) talab qilmoqchi boʻlgan. Copperfield janjal haqidagi xabarlarni rad etib, „har bir oʻqiganingizga ishonmang“ deydi. Copperfieldning Jackson bilan hamkorligi haqidagi xabar birinchi marta 2009-yilning 1-aprelida paydo boʻlgan va oʻshandan buyon 1-aprel ehtimoliy hazillari sifatida tasvirlangan.

2009-yil iyul oyida u „The Beautiful Life“ qisqa muddatli teledramaning 8-qismida kamo roli uchun bir qancha sahnalarni ijro etgan. Bu sahnalarda u aktrisalar Mischa Barton va Sara Paxton bilan birga ishlagan va bir qator illyuziyalarni ijro etgan, jumladan, illyuzionning maxsus ishlab chiqilgan qutisiz versiyasida Barton qahramonini oʻynagan Sonja Stonening yarmini arralaganBryant, S. „David Copperfield To Debut New Boxless Sawing In Half On Fashion Industry TV Drama“. Genii magazine, August 2009, (Vol 72, No 8.).Farmer, R., „David Copperfield Performs New Sawing In Half On Mischa Barton For TV Drama“, Magic magazine, Vol.18 No.12 (August 2009).. Ikki epizod efirga uzatilganidan keyin shou bekor qilinganligi sababli, 8-qism hech qachon tugallanmagan va Copperfieldning chiqishlari koʻrsatilmagan.

2009-yil avgust oyida Copperfield oʻz shousini Avstraliyada taqdim etadiPete Hellard, „David Copperfield to bring magic act to Australia“. Couriermail.com.au. March 15, 2009„More Than Meets the Eye“. The Sydney Morning Herald, August 7, 2009.

2011-yil yanvar oyida Copperfield Steve Carell, Jim Carrey, James Gandolfini va Olivia Wilde bilan birga Burt Wonderstone badiiy filmining aktyorlari tarkibiga qoʻshiladi. Copperfield va uning jamoasi filmda ishlatilgan illyuziyalarni ishlab chiqadi. Shuningdek, u Carell va Wildega „Impossible Sawing“ („Imkonsiz arralash“) illyuziyasini qanday bajarish boʻyicha murabbiylik qilgan, bunda Wildening tanasi ikkiga boʻlinadi va uning yarmi ajratiladi, bu hech qanday qoplama yoki kamera fokuslarisiz amalga oshiriladi. Copperfield yana bir qancha filmlarda texnik maslahatchi boʻlib ishlagan, jumladan, „Prestige“ va „Now You See Me“. U „Now You See Me 2“ filmining postanovkachi rejissyori sifatida ham ishlagan.

2012-yil iyul oyida OWN-TV tarmogʻi „Oprah's Next Chapter“ seriyasining bir qismi sifatida bir soatlik maxsus Copperfield bilan suhbatni efirga uzatadi. Suhbat Copperfielning shaxsiy hayoti va oilasining koʻplab jihatlari, orolidagi uyi va Las Vegasdagi sehrgarlik muzeyi, shuningdek, uning illyuziyalari va sehrli effektlari haqida boradi. Suhbat chogʻida u fransuz moda modeli boʻlgan sevgilisi Chloé Gosselin bilan unashtirilganliklarini eʼlon qiladi va qiz farzandlari bilan qisqa vaqt ichida orolda plyaj boʻylab sayr qilishadi.

2018-yilda Nyu-York tarix jamiyati „Summer of Magic: Treasures from the David Copperfield Collection“ koʻrgazmasini oʻtkazadi. Koʻrgazma Nyu-Yorkdagi sehr tarixini, Copperfieldning „Death Saw“ kabi eng mashhur illyuziyalarini va tarixiy sehrli efemerlarni, shu jumladan Copperfieldning Houdini yodgorliklari kolleksiyasini namoyish etadi.

Copperfield Smithsonian Amerika tarixi milliy muzeyi bilan hamkorlikda 2019-yilgi Bayroq kunida haqiqiy Star-Spangled Banner bayrogʻidagi gʻoyib boʻlgan yulduzni illyuziya orqali qaytadan paydo qiladi. Oʻn toʻqqizinchi asrda olib tashlangan deb hisoblanadigan gʻoyib boʻlgan yulduz yana bayroq ichida paydo boʻladi.

Copperfield uning namunalari sehrgarlik emasligini taʼkidlab, shunday degan: „Mening kumirlarim Gene Kelly va Fred Astaire, Orson Welles va Walt Disney edi… ular oʻzlarining individual sanʼat uslublarini yaratdilar va odamlarni oʻzlariga ergashtirdilar… Men ham xuddi shunday qilishni xohlardim. Men sehrni olib, uni romantik qilishni va uni ham kulgili ham ahmoqona qilishni xohlardim… xuddi qoʻshiqchi yoki rejissyor oʻz asarlarida ifodalaydigan barcha turli-tuman his-tuygʻularni aks ettirgani kabi“. Ushbu yondashuv, tomoshabinlar orasida mashhurligiga qaramay, kasbdoshlar orasida uni qoralovchilar ham bor. Bir sehrgar Copperfieldning sahna taqdimotlarini „Velveeta pishlogʻi kabi faqat oʻyin-kulgiga yaraydi“ deb taʼriflagan.

 Xalqaro sehrgarlik sanʼati muzeyi va kutubxonasi 
Copperfield dunyodagi eng katta tarixiy ahamiyatga ega sehrli yodgorliklar, kitoblar va artefaktlar kolleksiyasini oʻz ichiga olgan Xalqaro sehrgarlik sanʼati muzeyi va kutubxonasiga egalik qiladi. Copperfield 1991-yilda dunyodagi eng katta Houdini yodgorliklar kolleksiyasini oʻz ichiga olgan Mulholland sehrgarlik va unga aloqador sanʼatlar kutubxonasini sotib olgandan soʻng tashkil etilgan ushbu muzey taxminan 80,000 ga yaqin buyumni oʻz ichiga oladi, jumladan unda Houdinining suv qiynoqlari kamerasi va metamorfoza sandiqchasi, Orson Wellesning arra illyuziyasi ashyolari hamda Robert-Houdin tomonidan yaratilgan avtomatlar mavjud. Copperfieldning 1991-yilda oʻz kolleksiyasining asosini tashkil etgan Mulhollandni sotib olishi baʼzi sehrgarlarning tanqidiga sabab boʻldi. Ulardan biri jurnalistga shunday degan: „David Copperfieldning Mulholland kutubxonasini sotib olishi Graceland bilan xayrlashgan Elvisning taqlidiga oʻxshaydi“Singer, Mark (April 5, 1993). „Secrets of the Magus“, The New Yorker, retrieved April 5, 2016.. 1992-yilda Copperfield muzeyga qoʻshish uchun doktor Robert Albodan dunyodagi eng katta shaxsiy sehrgarlik kolleksiyani sotib olishga rozi boʻladi. Unda dunyodagi eng katta „Houdiniana“ kolleksiyasi joylashgan (ikkinchi oʻrinda Nyu-Yorkdagi Houdini muzeyi turadi).

Muzey jamoatchilik uchun ochiq emas. Ekskursiyalar „hamkasblar, sehrgarlar va jiddiy kolleksiyachilar“ uchun uyushtiriladi. Las Vegasdagi Copperfieldning shtab-kvartirasi joylashgan muzeyi Forbes tomonidan „pochta buyurtmasi boʻyicha keltirilgan ichki kiyimlar ombori“ sifatida taʼriflangan, yaʼni unga faqat maxfiy eshik orqali kirish mumkin. Bunga javoban Copperfield: „Bu sir saqlanishi shart emas, bu hurmat qilinishi kerak“, deydi va „Agar olim yoki jurnalistga sehrgarlik tarixi haqida maʼlumot kerak boʻlsa, uni shu yerdan topishi mumkin“, – deb jumlasini yakunlaydi.

 Musha Cay va Copperfield koʻrfazi orollari 
2006-yilda Copperfield Bagamaning Musha Cay deb nomlangan oʻn bitta orolini sotib oladi. „Copperfield koʻrfazi orollari“ga nomi oʻzgartirilgan orollar xususiy kurort hisoblanadi"Magic Isles: David Copperfield’s latest trick is a resort encompassing 11 Bahamian islands, The Robb Report, p. 72 (March 2009). Xabar qilinishicha, orolga tashrif buyurgan mehmonlar orasida Oprah Winfrey va John Travolta ham bor. Google asoschilaridan biri Sergey Brin shu yerda turmush qurganDubious Achievement Awards, 2006. Esquire February 20, 2007..

 Magic Underground restorani 

thumb|Copperfield 2014-yil mart oyida Musha Cay va Copperfield koʻrfazi orollarida

David Copperfieldning Magic Underground restorani uning illyuziyalariga asoslangan restoran boʻlishi rejalashtirilgan edi. Florida shtatining Orlando shahridagi Walt Disney World hamda 1990-yillarning oxirida Gollivud bulvaridagi belgi restoran tez orada ochilishiga ishora qiladi. Belgilar Pleasure Island atrofida va Disney-MGM Studios tashqarisida ham paydo boʻladi. Magic Underground restorani Nyu-Yorkdagi Times Square maydonida ham ochilishi kerak edi. Reja boʻyicha Kaliforniyaning Anaxaymdagi Disneylandi, shuningdek, Parij va Tokio shaharlari ham rejaning bir qismiga kirar edi. Restoranlar devorlarida sehrli rekvizitlar va boshqa narsalar boʻlishi kerak edi; Sehrgarlar stol atrofida aylanib, qoʻlda bajariladigan nayranglarni koʻrsatishardi. Kattaroq chiqishlar uchun katta sahna ham boʻlishi rejalashtirilgan. Times Squaredagi restoranning 85% qismi qurib bitkaziladi, ammo ijodiy jamoa va moliyaviy jamoa oʻrtasidagi kelishmovchiliklar hamda katta xarajatlar fonida investorlarning mablagʻlari tugaydi, loyiha toʻxtatiladi, Disney esa ijara shartnomasini bekor qiladi. Copperfield loyihaning investori emas edi. Xabarlarga koʻra, investorlar 34 million dollar yoʻqotgan, subkontraktchilar esa 15 million dollar garovga qoʻygan.

 Marylandda qimor oʻyinlari kengaytirilishi haqida yozib olingan xabar 
2012-yil oktyabr oyida Maryland boʻylab Copperfieldni shtatda qimor oʻyinlarini kengaytirish boʻyicha saylov tashabbusini qoʻllab-quvvatlashi haqidagi avtomatlashtirilgan telefon qoʻngʻirogʻi xabari tarqaladi.

 Copperfieldning Oydagi sirlari 
Copperfield sehrlarining sirlari va ularga aloqador texnologik yangiliklar milliardlab yillar davomida saqlanishi uchun moʻljallangan nikel plastinkalarga oʻyib yozilgan. Bu plastinkalar Arch Mission Foundation tashkilotining „Oy kutubxonasi“ loyihasi tarkibiga kiritilgan boʻlib, u 2019-yil aprelda Beresheet Oy moduliga qoʻnishga urinishi chogʻida qulab tushgan. Yuklanmaning omon qolgani taxmin qilinadi.

 Baxtsiz hodisalar va jarohatlar 
Copperfield 1984-yil 11-martda „Escape From Death“ („Oʻlimdan qochish“) deb nomlangan illyuziyasini suv idishida kishanlangan holda mashq qilayotgan vaqtida tasodifan zanjirlarga chirmashib qoladi va oʻzini suv idishining devorlariga ura boshlaydi. U 80 soniyadan soʻng giperventilyatsiya va shok holatida suvdan chiqariladi, Burbank kasalxonasiga olib borilgach qoʻl-oyoqlarining paylarini tortib olganligi aniqlanadi. Copperfield bir hafta davomida nogironlar aravachasida oʻtiradi va keyin bir muddat qoʻltiqtayoqdan foydalanadi.

1989-yilda Memfisdagi shouda arqon bilan fokus qilish chogʻida Copperfield tasodifan oʻtkir qaychi bilan barmogʻining uchini kesib oladi. Uni zudlik bilan kasalxonaga olib borishadi va barmoq uchi qayta tikib qoʻyiladi.

2008-yil 17-dekabrda Las Vegasda jonli ijroda 26 yoshli Brandon ismli yordamchi Copperfield oʻtayotgan 12 fut (3,7 m) balandlikdagi sanoat ventilyatorining ichiga yiqilib tushadi. Yordamchi qoʻlidagi koʻplab sinishlar, kuchli qon ketish va tikib qoʻyilishi talab qiladigan yuz jarohatlarini boshdan kechiradi. Copperfield spektaklning qolgan qismini bekor qiladi va tomoshabinlarga pullarini qaytarib berishni taklif qiladi.

 Sehrgarlik sanʼat turi sifatida 
2016-yildan beri Copperfield „sehrni noyob va qimmatli sanʼat turi va milliy boylik sifatida tan oladigan“ qonun loyihasi – Kongressning 642-rezolyutsiyasi qabul qilinishi uchun siyosiy harakatlar olib boradi. Bu harakatlar 2022-yil noyabr oyidan boshlab muvaffaqiyatsizlikka uchraydi.

 Las Vegasdagi chiqishlari 
Copperfield har kuni MGM Grand Las Vegasdagi David Copperfield teatrida haftasiga 15 ta shou bilan chiqish qiladi. Har bir tomosha 90 daqiqa davom etadi.

 Sud jarayoni 
1994-yil 11-iyulda Copperfield sehrgar va yozuvchi Herbert L.Beckerni sehrgarlar oʻz illyuziyalarini qanday amalga oshirishini ochib beradigan kitobi nashr etilishiga yoʻl qoʻymaslik uchun sudga beradi. Becker sudda gʻalaba qozonadi, lekin u Copperfield bilan imzolagan maxfiylik toʻgʻrisidagi shartnoma va mustaqil ravishda Copperfield usullarining tavsifi notoʻgʻri ekanligini aniqlaganligi sababli, nashriyot nashr etishidan oldin kitobdan Copperfield haqidagi boʻlimni olib tashlaydi . 1997-yilda Becker Copperfield va Lifetime Booksni oʻzi va nashriyot oʻrtasidagi shartnomani buzganlikda ayblab, 50 million dollar undirish uchun sudga beradi. Copperfield soʻnggi daqiqalarda haq deb topiladi va noshir sud jarayonida yutqazadi.

1997-yilda Copperfield va Claudia Schiffer Paris Matchni sudga berib, undan 30 million dollar talab qilishadi. Sudga berishlariga sabab, jurnal ularning munosabatlari soxta ekanligini, Schiffer Copperfieldning qayligʻi rolini oʻynagani uchun pul olganini va hatto uni yoqtirmasligini daʼvo qilgani boʻldi. 1999-yilda ular nomaʼlum summani yutib olishadi va Paris Match daʼvosidan voz kechishadi.

2004-yilda Blockbuster Inc. asoschilaridan biri va Musha Cay orollarining avvalgi egasi John Melk Copperfield orollar tarmogʻini sotib olish vaqtida firibgarlikka yoʻl qoʻyganini, shaxsini ataylab yashirganligini va orolni unga sotmaganligini daʼvo qilgan. Copperfieldning taʼkidlashicha, Melk orolni Copperfield’s Imagine Nation kompaniyasiga sotishga rozi boʻlgan va Copperfield bu kelishuvni uchinchi tomon orqali hal qilgan, chunki u Melk adolatsiz narx talab qilib, Copperfieldning mashhurligidan „foydalanishga intilishidan“ xavotir olgan„Magic Star in $56.5 Mil Exuma Resort Row“ , Bahamas B2B.com, February 2, 2004. Ish 2006-yilda, Herbert L. Beckerni kelishuv boʻyicha muzokaralar olib borish uchun olib kelganidan soʻng hal qilinadi. Kelishuv shartlari oshkor etilmagan.

2007-yil 6-noyabrda Viva Art International Ltd va Maz Concerts Inc. shartnomani buzganligi uchun Copperfielddan qariyb 2,2 million dollar undirish uchun uni sudga beradi. Bundan keyin Copperfieldning Jakartadagi bekor qilingan shoularining indoneziyalik promouteri Copperfieldga toʻlangan, ammo qaytarib berilmagan pul evaziga Copperfieldning 550,000 dollarlik texnik uskunalarini garovda ushlab turadi. Copperfield bunga qarshi sudga arz qiladi va nizo 2009-yil iyul oyida hal qilinadi.

2018-yilda britaniyalik sayyoh va tomoshabin Gavin Coxning 2013-yil noyabrida spektakl paytida jarohat olgani haqidagi daʼvo Copperfield foydasiga hal boʻladi. U bu hodisada „javobgar emas“ deb topiladi.

 Jinsiy zoʻravonlik ayblovlari 
Copperfield 2007-yilda Lacey L. Carroll tomonidan jinsiy tajovuzda ayblangan. Sietldagi federal oliy hakamlar hay’ati 2010-yil yanvar oyida tergovni ayblovsiz yakunladi. 2010-yil yanvar oyida Bellevue shahar prokuraturasi Carrollni fohishalik va boshqa ish boʻyicha politsiyaga yolgʻon soʻzlaganlikda ayblaydi. Carroll Copperfieldga qarshi fuqarolik daʼvosini qoʻzgʻatadi va u 2010 yil-aprel oyida bekor qilinadi. 2018-yil yanvar oyida Copperfield 1988-yilda bir oʻsmirga giyohvand moddalarni isteʼmol qildirishda va unga jismoniy tajovuz qilishda ayblanganFernandez, Alexia (January 24, 2018) „David Copperfield Accused of Sexually Assaulting Teen Model“. People. Retrieved on 2018-02-02.. Copperfield 2018-yil 24-yanvarda javob bayonotini eʼlon qiladiSaad, Nardine (January 25, 2018) „David Copperfield accused of drugging and assaulting model; 'donʼt rush to judgment,' illusionist says“. Los Angeles Times. Retrieved on February 2, 2018..

2024-yil yanvar oyida Copperfield amerikalik moliyachi va jinsiy jinoyatchi Jeffrey Epsteinning sheriklaridan biri sifatida roʻyxatga olingan. 2024-yilning may oyida Copperfield Epstein bilan kamida uch marta uchrashgani va 2004–2005-yillar oraligʻida Epsteinga 16 marta qoʻngʻiroq qilib, xabar qoldirgani maʼlum boʻladi, ammo Copperfieldning advokatlari Copperfield Jeffrey Epsteinning doʻsti boʻlmagan va u Epsteinni hech qachon shaxsan chaqirmaganligini bildiradi. Keyinchalik Epsteinni oʻziga nisbatan jinsiy zoʻravonlik sodir etganlikda ayblagan ayol Johanna Sjoberg 2004-yilda Epsteinning uyida kechki ovqat paytida Copperfield bilan uchrashganini daʼvo qiladi. Shu paytda Copperfield undan „qizlar boshqa qizlarni topib berishi uchun pul olayotganidan xabardormisiz?“ deb soʻragan edi, ammo advokatlarning taʼkidlashicha Copperfield bu savolni shunchaki Sjobergga nisbatan „qaygʻurish“ yuzasidan bergan.

2024-yil may oyida The Guardian 16 ta ayol Copperfieldni jinsiy zoʻravonlik va nomaqbul xatti-harakatlarda ayblaganligiga oid tergovni eʼlon qiladi, bu voqealar 1980-yillarning oxiridan 2014-yilgacha boʻlgan vaqt oraligʻini qamrab olgan. Ayblovlar orasida Copperfield uchta ayolga u bilan jinsiy aloqada boʻlishidan oldin giyohvand moddalar isteʼmol qildirgani va daʼvolarning yarmidan koʻpida daʼvo qiluvchilar ushbu voqealar vaqtida 18 yoshdan kichik boʻlgani aytiladi. Bunga javoban Copperfieldning advokatlari ayblovlarni „yolgʻon va mutlaqo asossiz“ deb ataydi.

 Shaxsiy hayoti 
1993-yilda Berlindagi mashhurlar gala-festivalida Copperfield uchish illyuziyasini amalga oshirish uchun nemis supermodeli Claudia Schifferni sahnaga olib chiqqanida u bilan tanishib qoladi va 1994-yil yanvar oyida ular unashtiriladi. Copperfieldning shoulari paytida Schiffer baʼzan sahnaga chiqib, illyuziyalarda uning maxsus mehmon yordamchisi sifatida qatnashganStyle File: Claudia Schiffer (image #7). Vogue. Retrieved March 31, 2012.Sophie Dahl and Jamie Cullum’s secret wedding: 10. Claudia Schiffer and David Copperfield The Independent. Retrieved March 31, 2012.David Copperfield Biography Ask Men. Retrieved March 31, 2012.. U, shuningdek, Copperfield bilan birga David Copperfield: 15 Years of Magic (1994) hujjatli filmida suratga tushadi, filmda u Copperfielddan intervyu olgan muxbir rolini oʻynaydi va oxirida ular „Flying“ („Uchish“) illyuziyasini ijro etishadi. Taxminan olti yillik munosabatlardan soʻng, 1999-yil sentyabr oyida juftlik ajralishini eʼlon qiladi.

2006-yil aprel oyida Copperfield va uning ikki ayol yordamchisi Florida shtatining West Palm Beach shahridagi spektakldan keyin qurolli hujumga uchrab, oʻgʻirlab ketilgan„Magician David Copperfield robbed after show at Kravis Center“. Palm Beach Post. April 25, 2006.. Copperfieldning yordamchilari pullari, pasportlari va uyali telefonlarini topshirishadi. Politsiya bayonotiga koʻra, Copperfield oʻz mol-mulkini yashirish uchun qoʻl chaqqonligidan foydalanib, oʻgʻrilarga hech narsa bermagan, garchi keyinchalik Copperfield buni „meni otib tashlashlariga sababchi boʻlishi mumkin boʻlgan refleks“ deya taʼkidlagan. Yordamchilardan biri avtomobil raqamining aksariyat qismini yozib oladi, keyinroq gumondorlar hibsga olinib, aybdor deb topiladi va qamoq jazosiga hukm qilinadi.

Copperfieldning oʻzidan 28 yosh kichik boʻlgan sevgilisi, fransuz modelyeri Chloé Gosselin 2010-yilda qiz farzandni dunyoga keltiradi. Copperfieldning yana ikkita farzandi bor: bir oʻgʻil va bir qiz.

2016-yilning iyul oyida Copperfield Las Vegasning badavlat Summerlin hududi tarkibidagi 1625 Enclave kortidan 17,55 million dollarga saroy sotib oladi.

 Daromadi 
 David Copperfield Forbes jurnalining 100 ta mashhurlar roʻyxatidaYil (Iyun–Iyun)Daromad (USD, million)Reyting darajasiDaromad darajasi 1999–2000 roʻyxatda mavjud emas 200160235 2002 roʻyxatda mavjud emas 2003554310 2004573510 2005574110 2006–2008 roʻyxatda mavjud emas 2009308050

Forbes jurnalining maʼlum qilishicha, Copperfield 2003-yilda 55 million dollar ishlab topgan. Jurnal uni dunyodagi eng koʻp maosh oluvchi mashhurlar orasida 10-oʻringa qoʻygan. Forbes maʼlumotlariga koʻra, u 2004– va 2005-yillarda koʻngilochar shoulardan 57 million dollar, 2009-yilda esa 30 million dollar daromad koʻrgan. Copperfield dunyo boʻylab yiliga 500 dan ortiq spektakllarni namoyish etadi.

 Xayriya ishlari 
1982-yil mart oyida Copperfield Project Magic reabilitatsiya dasturiga asos soladi, bu nogiron bemorlarga epchil qoʻl harakatlaridan terapiya sifatida foydalanish orqali yoʻqolgan yoki shikastlangan sezgi koʻnikmalarini tiklashga yordam beradi. Dastur Amerika Kasbiy Terapiya Assotsiatsiyasi tomonidan rasman foydali deb topilgan va 30 ta mamlakatdagi 1,100 dan ortiq shifoxonalarda qoʻllanadi. Copperfield 2008-yil aprel oyida Oprah Radioda mezbon doktor Mehmet Oz bilan sehrning nogironlarga qanday yordam berishi haqida suhbat oʻtkazgan.

2007-yilda u bir qator mashhur mehmonlar bilan birga Los-Anjelesda UNICEF uchun xayriya shousini tashkil qiladi va unda ishtirok etadi. Koʻrsatuv davomida u oʻzining sobiq „Orson Welles Buzz Saw“ illyuziyasidan foydalanib, britaniyalik teleboshlovchi Cat Deeleyni ikkiga arralaydiSitting down with Cat Deeley On & Beyond, June 4, 2012..

Copperfield 2019-yilda Bagama orollariga Dorian to‘foni zarar yetkazgandan soʻng, shaxsiy samolyotida yuk tashishga yordam koʻrsatish ishlarini tashkil qiladi.

 Yutuqlar va mukofotlari 

right|thumb|250px|Hollywood „Shon-shuhrat xiyoboni“dagi Copperfield yulduzi

right|thumb|250px|Walt Disney Worldning Disney's Hollywood Studios tematik parkida The Great Movie Ridening oldidagi Copperfieldning qoʻl izlari
 Amerika sehrgarlari jamiyati uni „Asr sehrgari“ va „Sehr qiroli“ deb nomlagan.
 Copperfield 38 marta Emmy mukofotiga nomzod boʻlib, 21 tasida unga ega chiqqan.
 Copperfield Kongress kutubxonasidan „Tirik afsona“ mukofotini oladi.
 Copperfield Hollywood „Shon-shuhrat xiyoboni“da yulduzga ega boʻlgan birinchi tirik sehrgardir.
 Copperfield Ordre des Arts et des Lettres mukofotini olgan birinchi sehrgardir.
 Copperfield 1979– va 1986-yillarda Sehr sanʼati akademiyasi tomonidan „Yil sehrgari“ deb topilgan.
 Forbes jurnalining 2009-yildagi „The Celebrity 100“ roʻyxatida Copperfield 30 million dollar daromad bilan 100 ta eng kuchli mashhurlar safiga kiritilgan.
 Copperfield 2015-yil 11-sentyabrda Nyu-Yorkdagi Ride of Fame tarkibiga kiritilgan.
 2020-yil dekabr oyida Copperfield Ruth Bader Ginsburg va Steven Spielberg bilan birga Amerika yahudiylari tarixi milliy muzeyi Shon-sharaf zalining 23-aʼzosiga aylanadi. Copperfield Harry Houdinini xuddi shu marosimda 22-aʼzo sifatida taklif qiladi.

 Guinness rekordlar kitobi 
Copperfield 11 marotaba Guinness rekordlar kitobiga kiritilgan, jumladan:
 Bir yil ichida eng koʻp sehrli namoyishlar oʻtkazganligi
 Butun dunyo boʻylab yakkaxon ijrochi sifatida eng koʻp chiptalar sotganligi
 Sehrgar sifatidagi eng yuqori daromadga ega boʻlganligi
 Sehrgar uchun eng katta xalqaro televizion auditoriyaga ega boʻlganligi
 Sehrgar uchun eng yuqori yillik daromadga (joriy vaqt) ega boʻlganligi
 Bir hafta ichida Broadwayda eng koʻp tomoshabin yigʻganligi
 Eng katta sehrli anjomlar arxiviga ega boʻlganligi
 Auksionda sotilgan sehr tasvirlangan eng qimmat plakati uchun
 Sahnalashtirilgan eng katta illyuziyasi uchun ushbu eʼtirofga ega boʻlgan.

 Televizion chiqishlari 

 The Magic of ABC (1977-yil 7-sentyabr) (maxsus mehmonlar Fred Berry, Shaun Cassidy, Howard Cosell, Kate Jackson, Hal Linden, Penny Marshall, Kristy McNichol, Donny Osmond, Marie Osmond, Parker Stevenson, Dick Van Patten, Adam Rich, Abe Vigoda va Cindy Williams bilan)
 The Magic of David Copperfield (1978-yil 27-oktyabr) (maxsus mehmonlar Orson Welles, Carl Ballantine, Valerie Bertinelli, Sherman Hemsley, Bernadette Peters va Cindy Williams bilan)
 Emmy nominatsiyasi: Texnik yoʻnalish va elektron kameradan foydalanishda erishilgan ajoyib yutuq
 The Magic of David Copperfield II (1979-yil 24-oktyabr) (maxsus mehmonlar Bill Bixby, Loni Anderson, Valerie Bertinelli, Robert Stack va Alan Alan bilan)
 Emmy nominatsiyasi: Texnik yoʻnalish va elektron kameradan foydalanishda erishilgan ajoyib yutuq
 The Magic of David Copperfield III: Levitating Ferrari (1980-yil 25-sentyabr) (maxsus mehmonlar Jack Klugman, Debby Boone, Mary Crosby, Louis Nye, Shimada, Cindy Williams va David Mendenhall bilan).
 Ikkita Emmy nominatsiyasi: Musiqa yoʻnalishidagi ajoyib yutuq; Texnik yoʻnalish va elektron kameradan foydalanishda erishilgan ajoyib yutuq
 The Magic of David Copperfield IV: The Vanishing Airplane (1981-yil 26-oktyabr) (maxsus mehmonlar Jason Robards, Susan Anton, Audrey Landers, Catherine Bach, David Mendenhall, Barnard Hughes, Clark Brandon va Elaine Joyce bilan). Soʻnggi illyuziya, „Lear Jet Vanish“ Los-Anjelesdagi (Kaliforniya) Van Nuys aeroportida uzoq suratga olingan.
 Bitta Emmy yutugʻi: Texnik yoʻnalish va elektron kameradan foydalanishda erishilgan ajoyib yutuq
 The Magic of David Copperfield V: The Statue of Liberty Disappears (1983-yil 8-aprel) (maxsus mehmonlar Morgan Fairchild, Michele Lee, Eugene Levy, William B.Williams va Lynne Griffin bilan)
 The Magic of David Copperfield VI: Floating Over the Grand Canyon (1984-yil 6-aprel) (maxsus mehmonlar Ricardo Montalbán, Bonnie Tyler va Heather Thomas bilan). Kengaytirilgan xalqaro versiyada qoʻshimcha 10 daqiqalik ijro mavjud, shu jumladan Tyler Copperfield tomonidan ikkiga arralangan.
 Bitta Emmy yutugʻi: Cheklangan seriya yoki maxsus koʻrsatuv uchun eng yaxshi texnik yoʻnalish/kamera ishi/video.
 Ikkita Emmy nominatsiyasi: Musiqa yoʻnalishidagi ajoyib yutuq; Cheklangan seriya yoki maxsus koʻrsatuv uchun ajoyib jonli va yozib olingan ovoz miksi hamda ovoz effektlari.
 The Magic of David Copperfield VII: Familiares (1985-yil 8-mart) (maxsus mehmonlar Angie Dickinson, Teri Copley, Omri Katz va Peggy Fleming bilan)
 Bitta Emmy yutugʻi: Cheklangan seriya yoki maxsus koʻrsatuv uchun eng yaxshi texnik yoʻnalish/elektron kamera/video boshqaruvi.
 The Magic of David Copperfield VIII: Walking Through the Great Wall of China (1986-yil 14-mart) (maxsus mehmon Ben Vereen bilan). Bu AQShdan tashqarida suratga olingan yagona maxsus koʻrsatuv.
 Ikkita Emmy nominatsiyasi: Estrada yoki musiqiy dastur uchun eng yaxshi badiiy rejissyorlik; Mini-serial yoki maxsus koʻrsatuv uchun eng yaxshi texnik yoʻnalish/elektron kamera/video boshqaruvi.
 The Magic of David Copperfield IX: The Escape From Alcatraz (1987-yil 13-mart) (maxsus mehmon Ann Jillian bilan). Telekoʻrsatuvda Kelajakka qaytish filmining saundtrekidan tahrir qilinmagan holda toʻliq holda foydalanilgan"The Magic of David Copperfield VIII, IX, X" (DVD Commentary), Standing Room Only Studios (2003).
 Ikkita Emmy nominatsiyasi: Estrada yoki musiqiy dastur uchun eng yaxshi badiiy rejissyorlik; Mini-seriallar yoki maxsus koʻrsatuv uchun ajoyib yoritish yoʻnalishi (elektron).
 The Magic of David Copperfield X: The Bermuda Triangle (1988-yil 12-mart) (maxsus mehmon Lisa Hartman bilan). Las Vegasdagi Caesars saroyida suratga olingan.
 Ikkita Emmy nominatsiyasi: Estrada yoki musiqiy dastur uchun eng yaxshi badiiy rejissyorlik; Mini-serial yoki maxsus koʻrsatuv uchun eng yaxshi texnik yoʻnalish/elektron kamera/video boshqaruvi.
 The Magic of David Copperfield XI: Explosive Encounter (1989-yil 3-mart) (maxsus mehmon Emma Samms bilan). Kaliforniyaning Orange okrugidagi Orange okrugi ijro sanʼati markazida suratga olingan.
 Ikkita Emmy yutugʻi: Estrada yoki musiqiy dastur uchun ajoyib kostyum dizayni; Drama, estrada, mini-serial yoki maxsus koʻrsatuv uchun ajoyib yoritish yoʻnalishi (elektron).
 The Magic of David Copperfield XII: The Niagara Falls Challenge (1990-yil 30-mart) (maxsus mehmonlar Kim Alexis va Penn & Teller bilan). Kaliforniyaning Orange okrugidagi Orange okrugi ijro sanʼati markazida suratga olingan.
 Bitta Emmy yutugʻi: Mini-serial yoki maxsus koʻrsatuv uchun ajoyib texnik yoʻnalish/kamera/video.
 The Magic of David Copperfield XIII: Mystery On The Orient Express (1991-yil 9-aprel) (maxsus mehmon Jane Seymour bilan). Qisman Florida shtatining Tampa koʻrfazi sanʼati markazida va Oregon shtati Tillamook havo muzeyida suratga olingan.
 Toʻrtta Emmy yutugʻi: Maxsus vizual effektlardagi ajoyib yutuq; Estrada yoki musiqiy dastur uchun ajoyib badiiy rejissyorlik; Drama, estrada, mini-serial yoki maxsus koʻrsatuv uchun ajoyib yoritish yoʻnalishi (elektron); Mini-serial yoki maxsus koʻrsatuv uchun ajoyib texnik yoʻnalish/kamera/video.
 Bitta Emmy nominatsiyasi: Mini-serial yoki maxsus koʻrsatuv uchun ajoyib tahrir.
 The Secret of The Phantom of the Opera (1991-yil). Fransiyaning Parij Milliy opera teatrida suratga olingan.
 The Magic of David Copperfield XIV: F·L·Y·I·N·G – Live The Dream (1992-yil 31-mart) (maxsus mehmon James Earl Jones va marhum Orson Welles bilan).
 Uchta Emmy yutugʻi: Estrada yoki musiqiy dastur uchun sanʼat yoʻnalishidagi ajoyib individual yutuq; Mini-serial yoki maxsus koʻrsatuv uchun koʻp kamerali videoni tahrirlashda ajoyib shaxsiy muvaffaqiyat; Drama, estrada, mini-serial yoki maxsus koʻrsatuv uchun yoritish boshqaruvi (elektron) boʻyicha alohida muvaffaqiyat.
 The Magic of David Copperfield XV: Fires Of Passion (1993-yil 12-mart) (maxsus mehmon Wayne Gretzky bilan). Qisman Las Vegasdagi Caesars saroyi va Florida shtatidagi Tampa koʻrfazi sanʼat markazida suratga olingan.
 Uchta Emmy yutugʻi: Estrada yoki musiqiy dastur uchun sanʼat yoʻnalishidagi ajoyib individual yutuq; Mini-serial yoki maxsus koʻrsatuv uchun koʻp kamerali videoni tahrirlashda ajoyib shaxsiy muvaffaqiyat; Mini-serial yoki maxsus koʻrsatuv uchun texnik yoʻnalish/kamera/video boʻyicha ajoyib individual yutuq.
 David Copperfield: 15 Years of Magic (1994-yil 12-may) (Maxsus mehmon Claudia Schiffer „Muxbir“ rolida hamda James Earl Jones va Joanie Spina kabi oldingi maxsus dasturlardan turli mehmonlarning chiqishlari). Xalqaro versiyada Copperfield va Schiffer oʻzlarining „Flying“ illyuziyasini takrorlashdan tashqari, Schiffer shaffof quti ichida ikkiga arralangan va Copperfieldning sahna koʻrsatuvlaridagi „Clearly Impossible“ illyuziyasini ham takrorlashgan.
 Bitta Emmy yutugʻi: Mini-serial yoki maxsus koʻp kamerali videoni tahrirlash boʻyicha ajoyib shaxsiy yutuq.
 The Magic of David Copperfield XVI: Unexplained Forces (1995-yil 1-may). Florida shtatidagi Tampa koʻrfazi sanʼat markazida suratga olingan.
 Uchta Emmy yutugʻi: Mini-serial yoki maxsus koʻp kamerali videoni tahrirlashda ajoyib individual yutuq; Drama, estrada, mini-serial yoki maxsus koʻrsatuv uchun ajoyib yoritish yoʻnalishida (elektron) ajoyib individual yutuq; Mini-serial yoki maxsus koʻrsatuv uchun ajoyib texnik yoʻnalish/kamera/video.
 Ikkita Emmy nominatsiyasi: Estrada yoki musiqiy dastur uchun sanʼat yoʻnalishidagi ajoyib individual yutuq; Estrada yoki musiqiy serial yoki maxsus koʻrsatuv uchun ovoz miksi boʻyicha ajoyib individual yutuq.
 David Copperfield: The Great Escapes (2000-yil 26-aprel)
 Copperfield – Tornado of Fire (2001-yil 3-aprel) (maxsus mehmonlar Carson Daly va faqat xalqaro versiyada Whoopi Goldberg bilan. Carson Daly Gollandiya versiyasida Hans Kazàn va italyancha versiyada Marco Berry bilan almashtirilgan)„Copperfield will fight ice with fire“. USA Today. April 3, 2001..
 Bitta Emmy nominatsiyasi: Estrada yoki musiqiy dastur uchun ajoyib sanʼat yoʻnalishi.

 Dunyo boʻylab sayohatlari 
 The Magic of David Copperfield: Live on Stage (1983–1986)
 The Magic of David Copperfield: Radical New Illusions (1987–1989)
 David Copperfield: Magic for the 90’s (1990–1994)
 David Copperfield: Beyond Imagination (a.k.a. The Best of David Copperfield) (1995–1996)
 David Copperfield: Dreams and Nightmares (a.k.a. The Magic is Back) (1996–1998)
 David Copperfield: Journey of a Lifetime (a.k.a. U!) (1999–2000)
 David Copperfield: Unknown Dimension (a.k.a. Global Encounter) (2000–2001)
 David Copperfield: Portal (2001–2002)
 David Copperfield: An Intimate Evening of Grand Illusion (shuningdek, World of Wonders deb nomlanadi) (2003-yildan hozirgi kungacha)

 Yangi illyuziyalar uchun rejalar 
Copperfield yaratmoqchi boʻlgan yangi illyuziyalar qatorida Rushmore togʻiga ayol yuzini qoʻyish, Piza minorasini toʻgʻrilash va hatto oyni yoʻq qilish rejalari borligini aytadiBunnie Nichols Copperfield to change the world through magic. The Nation. March 12, 1997David Copperfield coming to Barbara B. Mann – cape-coral-daily-breeze.com | News, sports, community info. . Cape Coral Daily Breeze (January 17, 2009). Retrieved on February 15, 2012..

 Filmografiyasi 
 Terror Train (1980) – sehrgar sifatida
 Mister Rogers' Neighborhood (1997) – Copperfield sifatida
 Scrubs serialining „My Lucky Day“ epizodi (2002) – Copperfield sifatida
 Oh My God (2009) – Copperfield sifatidaOh My God (2009). IMDb.com
 Americaʼs Got Talent (2010) – Copperfield sifatida
 The Simpsons multserialining „The Great Simpsina“ epizodi (2011) – Copperfield sifatida (ovoz)
 Wizards of Waverly Place serialining „Harperella“ epizodi (2011) – Copperfield sifatida
 Burt Wonderstone (2013) – Copperfield sifatida
 The Amazing Race 24 (2014)
 American Restoration (2014)
 Unity (2015) – hikoya qiluvchi sifatida
 7 Days in Hell (2015) – Copperfield sifatida

 

 

 
 
 Project Magic

Turkum:Sehrgarlar
Turkum:Amerikalik illyuzionistlar